ACTUALIZARE
Accidentul a fost anunțat la ora 10:09, potrivit pompierilor. La accident au intervenit forțe și mijloace de intervenție de la Detașamentul de pompieri Târgu-Neamț și SAJ.
"În accidentul rutier au fost implicate două autoturisme în care se aflau patru persoane. Unul din cele două autoturisme s-a răsturnat, iar o persoană a rămas încarcerată. Cele două persoane ce se aflau în celălalt autoturism s-au autoevacuat din autoturism, iar din autoturismul răsturnat s-a autoevacuat un băiat de 7 ani. Băiatul, conștient și cooperant, a fost preluat de un echipaj SAJ și transportat la UPU Piatra-Neamț.
Cu ajutorul echipamentelor specifice din dotarea autospecialei pentru descarcerare, pompierii au intervenit pentru scoaterea victimei din autoturismul răsturnat. Femeia de aproximativ 26 de ani, cu multiple traumatisme a fost preluată de un echipaj SAJ și transportată la UPU Piatra-Neamț. De asemenea, pompierii au acționat pentru asigurarea măsurilor de prevenire și stingere a incendiilor.
După efectuarea cercetărilor de către colegii de la IPJ, se va acționa pentru repunerea autoturismului pe roți și pentru curățarea carosabilului de elementele rezultate în urma accidentului rutier", precizează purtătorul de cuvânt al ISU Neamț, căpitan Irina Popa.
A.C.
FOTO: ISU Neamț
VIDEO: C.T. STURZU
********
ȘTIRE INIȚIALĂ
Un accident grab produs în această dimineață, 29 martie, pe Drumul Național 15 ce traversează comuna Bălțătești creează probleme pentru participanții la trafic, în zonă circulația desfășurându-se într-un singur sens.
Potrivit IPJ Neamț este vorba despre o coliziune între două autoturisme cu o victimă încarcerată.
"Apel 112 – Bălțătești DN15 – accident rutier 2 auto – 1 victimă încarcerată. Se circulă pe un sens", precizează IPJ Neamț.
Vom reveni cu detalii.
A.C.